marts 2021

/TD & CBJ

Oversigt over internationale, nationale og regionale forpligtelser

# Indledning

En succesfuld implementering af klimaplaner afhænger af, at der gøres god strategisk brug af de eksisterende forvaltningsstrukturer både indenfor og udenfor kommunen. For at opnå mest mulig indflydelse og forankring bør klimaindsatsen koordineres med eksisterende planer, initiativer og institutioner for at finde relevante indsatser, potentielle samarbejder og bedre prioriteringer. Det forudsætter, at kommunen har dannet sig et overblik over internationale, nationale og regionale forpligtigelser, rammevilkår og tiltag. Formålet er at fremme synergien mellem aktiviteter på forskellige niveauer og derigennem accelerere omstillingen.

## Notatets formål

Nærværende notat søger at understøtte DK2020-kommunernes opgave med at identificere nationale og regionale forpligtigelser, der har direkte betydning for hhv. drivhusgasreduktion og klimatilpasning. CAP-Frameworket foreskriver i afsnit 1.2.2, at klimaplanen skal indeholde en ”*Identifikation af relevante forpligtelser (statslige og ikke-statslige) og overblik over mål og tiltag, der deles med eller ejes af andre instanser eller aktører.”* Dette kan suppleres med videregående elementer om at rette henvendelse om ændring af rammevilkår eller indgå i samarbejder om udvikling af nye rammevilkår. Strukturen i kravet er illustreret i figuren nedenfor, hvor obligatoriske elementer fremgår i fuldt optrukne kasser og videregående (valgfrie) elementer i stiplede kasser.



Arbejdet med kortlægning af forpligtelser og rammevilkår har betydning for flere af de andre CAPF-elementer. Det kan have betydning for bl.a. formulering af målsætninger (1.3.), kortlægning af kommunens beføjelser (2.2.), udledningsstier for drivhusgasser (2.4.), reduktions- og tilpasningstiltag (3.1.) og identifikation af barrierer (3.2.). Dertil er der naturligvis en klar kobling til kortlægningen af relevant lovgivning og planer i kommunen (1.2.1.), der ofte også vil have ophæng i forskellige nationale regulativer. Dermed kan en grundig kortlægning understøtte robuste leverancer på flere af de andre områder.

## Vejledning og værktøjer til kortlægningen

Formålet med oversigten er at give DK2020 kommuner et værktøj til at kunne identificere relevante forpligtigelser og rammevilkår indenfor kommunens geografi. Der findes ikke én rigtig metode til at identificere relevante forpligtelser, men vi anbefaler at arbejde iterativt med kortlægningen i tre etaper. Dette er illustreret i figuren nedenfor.



I arbejdet med kortlægningen vil vi derudover anbefale jer at:

1. Huske de bagvedliggende lovkomplekser. Foruden klimalove og reduktionsmål er der et væld af bagvedliggende lovkomplekser, der også har stor betydning (fx planlov, varmeforsyningslov, vandforsyningslov mv.).
2. Tænke over integration mellem niveauer. Der er allerede en integration og samtænkning af de forskellige elementer nationalt og internationalt – det kan bidrage til en forsimpling, hvis man husker det (fx er 55% EU’s NDC og 70% DK’s NDC i Parisaftalen).

C40 har desuden udviklet en vejledning og et værktøj for koordination og tilpasning af klimaindsatser på tværs af forskellige forvaltningsniveauer kaldet [*Vertically*](https://www.c40knowledgehub.org/s/article/Climate-Action-Planning-Vertical-Integration-Guide?language=en_US) *Integrated Action (VIA tool),* som med fordel kan besøges.

## Afgrænsning

Denne oversigt fokuserer på de mest omfangsrige internationale forpligtelser (så som Parisaftalen) samt EU-direktiver, som er relevante for kommunernes arbejde med drivhusgasreduktion og klimatilpasning. Oversigten er mere udtømmende på nationalt plan, men fortsat fokuseret på de centrale lovkomplekser med betydning for klimaområdet. Regionalt har hver geografisk organisering kortlagt relevante forpligtelser og mål.

Internationale, nationale og regionale

forpligtelser og rammevilkår

# Internationale forpligtigelser og rammevilkår

Kolonnen ”Betydning på lokalt niveau” anvendes til at beskrive, hvordan den givne forpligtelse har indflydelse på lokalt niveau i den enkelte kommune.

|  |  |  |  |
| --- | --- | --- | --- |
|  | **Aftale** | **Forpligtelser og mål** | **Betydning i Hjørring Kommune** |
| **FN** | [UNFCCC](https://unfccc.int/process-and-meetings/the-convention/what-is-the-united-nations-framework-convention-on-climate-change) (1992) | United Nations Framework Convention on Climate Change. FN’s klimakonvention. Vedtaget i Rio i 1992. En rammeaftale om at bekæmpe farlig menneskelig indblanding i klimasystemet.  | Har Ikke haft særlig betydning i Hjørring Kommune |
| [Parisaftalen](https://kefm.dk/klima-og-vejr/klimaforhandlinger/parisaftalen-2015) (2015) | Fastlægger et klart mål om at begrænse den globale opvarmning til godt under to grader, og stræbe mod 1,5 grader. | Har stor betydning, er her Klimahandlingsplanen har sit afsæt |
| [Verdensmålene](https://www.verdensmaalene.dk/fakta/verdensmaalene) (2015) | Sikre indfrielsen af de 17 mål for bæredygtig udvikling frem mod 2030.  | I Hjørring Kommune har der gennem flere år været arbejdet med FN17. De indgår i Hjørring Kommunes planstrategi: [Horisont og Handlekraft](https://hjoerring.dk/demokrati/planer-politikker-og-strategier/udviklingsplaner/horisont-og-handlekraft) fra 2019. Det har været arbejdet med FN17 på mange forskellige niveauer i Hjørring Kommune |
|  [Montreal Protokollen](https://eur-lex.europa.eu/legal-content/DA/TXT/?uri=LEGISSUM:4413653) med tilhørende ændringer (1989) | Kigaliændringen tilskynder til en gradvis reduktion af HFC’er, altså regulering af gasser i kølesystemer. Landende har forpligtet sig på at reducere med mindst 80% frem mod 2030.  | I det omfang som det er indarbejdet i dansk lovgivning, er det også indarbejdet i miljøsagsbehandlingen |
| **EU** | [Habitatdirektivet](https://mst.dk/natur-vand/natur/international-naturbeskyttelse/eu-direktiver/naturbeskyttelsesdirektiver/) (1992) | Forpligter EU's medlemslande til at bevare udvalgte naturtyper og arter, der er karakteristiske, sjældne eller truede i EU. | I Hjørring Kommune har vi 5 Natura 2000 områder som er udpeget i hht til Habitatdirektivet. I disse områder har naturen ikke kun en lokal, men også en national og international betydning. Der er udarbejdet handleplaner for alle 5 områder. [Handleplanerne](https://hjoerring.dk/borger/miljoe-og-natur/natur/regler-i-naturen/natura-2000) kan ses på hjemmesidenSamme sted kan også ses et kort over natur2000 områderne. Udover de 5 områder er der også flere natur2000 områder i havet lige uden for kysterne i Hjørring Kommune. Det er staten som er myndighed for disse områder. |
| [Vandrammedirektivet](https://mst.dk/natur-vand/natur/international-naturbeskyttelse/eu-direktiver/eus-vandrammedirektiv/) (2000) | At sikre et vandmiljø i god økologisk tilstand senest i 2027. | Vandrammedirektivet har og har haft stor betydning for Hjørring Kommune. I hht vandrammedirektivet skal f.eks. spærringer i vandløb fjernes. Det er staten og EU som betaler omkostningerne og kommunen har pligt til at gennemføre. I Hjørring Kommune er der indtil nu udført over 300 indsatser i forhold til vandrammedirektivet og Love om vandplanlægning og der er flere på vej. |
| [Oversvømmelsesdirektivet](https://eur-lex.europa.eu/legal-content/DA/TXT/PDF/?uri=CELEX:32007L0060&from=LV) (2007) | Direktivet har til formål at mindske de negative konsekvenser af oversvømmelser i EU. Udpegede områder skal fastlægge retningslinjer for vurdering og styring af oversvømmelsesrisikoen. Den danske udmøntning kaldes [[oversvømmelsesloven](http://oversvømmelsesloven)](https://www.retsinformation.dk/eli/lta/2017/1085). Forpligtelsen er relevant for de 27 kommuner i de 14 udpegede risikoområder. | I Hjørring Kommune har vi ikke områder eller steder som er udpeget som risikoområde. Derfor har vi ikke umiddelbart forpligtigelser i hht. Oversvømmelsesdirektivet og oversvømmelsesloven.  |
| [EU’s lovgivning om håndtering af affald](https://eur-lex.europa.eu/legal-content/da/TXT/PDF/?uri=CELEX:02008L0098-20180705&from=EN) (2008) | Fastsætter bla. mål for genanvendelse af kommunalt affald: senest i 2025 skal mindst 55 % af kommunalt affald genanvendes. Dette mål stiger til 60 % senest i 2030 og 65 % senest i 2035. | Hjørring Kommune er i gang med at implementere de danske love som er fulgt efter EU’s lovgivning på området. Hjørring Kommune har sammen med flere af øvrige nordjyske kommuner investeret i og bygget et fælles sorteringsanlæg for netop at øge genanvendelsen. Der arbejdes pt på en ny affaldsplan krav som dette bliver indarbejdet |
| [IE-direktivet](https://mst.dk/affald-jord/jordforurening/ied-jordforurening/ie-direktivet/) (2010) | **Direktivet** har til formål at fastlægge en ramme for miljøgodkendelser af de største og mest miljøbelastende virksomheder og husdyrbrug i EU. Forurenende virksomheder der **er** omfattet af **IE**-**direktivet** har BREF-dokumenter, som fastlægger den bedst tilgængelige teknik (BAT)Disse virksomheder, skal yderligere gennemføre en basistilstandsrapport enten i forbindelse med opstart af en ny virksomhed, eller ved revurdering af en eksisterende miljøgodkendelse. | IE-direktivet er bl.a. implementeret i dansk lov via Miljøbeskyttelsesloven og indgår i den miljøsagsbehandling som sker i forbindelse med miljøgodkendelse af nye virksomheder eller landbrug eller ved en revurdering af eksisterende miljøgodkendelser |
| [CAP’en](https://www.eea.europa.eu/policy-documents/eu-common-agricultural-policy-cap) - EU's fælles landbrugspolitik (2013) ([Ny træder i kraft i 2023](https://ec.europa.eu/info/food-farming-fisheries/key-policies/common-agricultural-policy/new-cap-2023-27_en)) | Fastlægger de vilkår, som landbruget skal operere under. CAP’en er udformet ud fra målsætninger om konkurrencedygtighed, innovation, effektivisering, udvikling af landdistrikterne og et miljømæssigt bæredygtigt landbrug. Den nye CAP lover, at 40% af midlerne vil understøtte klima og biodiversitetstiltag.  | En stor del af de krav som er i den fælles landbrugspolitik, er ikke noget som Hjørring Kommune er myndighed for. De elementer som er indarbejdet i f.eks. husdyrloven tager vi vare på. Men det er klart at landbrugspolitikken har stor betydning for en kommune som Hjørring, de valg som der træffes i landbruget, har betydning. |
| [2030 Climate & Energy Framework](https://ec.europa.eu/clima/eu-action/climate-strategies-targets/2030-climate-energy-framework_en)(2014) | Viderefører struktur fra EU’s 20% i 2020 pakke, med mål for VE-udbygning (32% i 2030) og energieffektivisering (23,5% i 2030) samt reduktionsmål =40% i 2030) fordelt på kilder i EU ETS og en indsatsfordelingsaftale for sektorer udenfor ETS. Dertil en ny forordning for LULUCF.  | Hjørring Kommune har i [Energiplan 2,0](https://hjorring.viewer.dkplan.niras.dk/plan/8#/10078) fra 2020 arbejdes der med at sikre nok VE strøm til det forventede øgede el-forbrug |
| [NEC-direktivet](https://www.retsinformation.dk/eli/lta/2018/491) (2018) | Direktivet om nedbringelse af nationale emissioner af visse luftforurenende stoffer (NEC-direktivet) er et EU-direktiv, der har til formål at reducere luftforureningen i Europa. Det drejer sig om kvælstofoxider (NOx), svovldioxid (SO2), ammoniak (NH3), flygtige organiske forbindelser undtagen metan (NMVOC) og fine partikler (PM2,5). | I det omfang at direktivet er indarbejdet i dansk miljølovgivning og det er kommunen som er myndighed på området, varetages opgaven i forbindelse med miljøsagsbehandlingen. |
| [European Green Deal](https://ec.europa.eu/info/strategy/priorities-2019-2024/european-green-deal_da) (2019) | Europæisk klimalov, som fastlægger mål om klimaneutralitet i 2050 ved lov samt opjusterer 2030 reduktionsmål til mindst 55% i forhold til 1990. | Denne arbejdes der med i nærværende klimahandlingsplan |
| [Farm to Fork strategi](https://ec.europa.eu/food/horizontal-topics/farm-fork-strategy_da) (2020) | 25% af EU's landbrug er økologiske. 50% reduktion af pesticider i EU i 2030. 50% reduktion af nærringsstoftab i 2030. 20% mindre kunstgødning i 2030. Desuden mindre madspild, gør det bæredygtige madvalg nemmere og opfordre til bæredygtig konsumering.  | En stor del af de krav som er i Farm to Fork strategi er ikke noget som Hjørring Kommune er myndighed for. De elementer som er indarbejdet i dansk lovgivning, tager vi vare på. Strategiens 4 elementer: * Food loss & vaste perevention
* Sustainabel food production
* Sustainabel food consumption
* Sustainabel food processing & distribution

Rækker vidt ud og med både landbrug og fødevare forædling i kommunen vil strategien få betydning når den indarbejdes |
| [Handlingsplan for cirkulær økonomi](https://eur-lex.europa.eu/legal-content/DA/TXT/HTML/?uri=CELEX:52020DC0098&from=EN) (2020) | At fremme omstillingen til cirkulær økonomi heriblandt cirkularitet i produktionsprocesserne. | Handleplanen for cirkulær økonomi indeholder mange forskellige temaer, som vi – også før 2020 - har arbejdet med. Det være sig i forhold til affaldshåndteringen, til dialogen med virksomhederne, som del af Netværk for Bæredygtig Erhvervsudvikling, som del af kommunens indkøb og udbud. Endelig indgår det cirkulære og mange af tankerne fra handlingsplanen i nærværende klimahandlingsplan. Fordi vi også tror på at den cirkulære økonomi skal være med til at løse klimaudfordringerne. |
| [Klimatilpasningsstrategi](https://eur-lex.europa.eu/legal-content/EN/TXT/?uri=COM:2021:82:FIN) (2021) | At sikre tilpasning og resiliens i EU inden 2050 | I Hjørring Kommune fik vi den første Klimatilpasningsplan i 2014. Her begyndte vi at se på og arbejde med klimatilpasningen. Et arbejde som forsætter og med nærværende klimahandlingsplan bliver klimatilpasningsplanen opdateret efter de nyeste data og erfaringerne siden 2014 |
| [Fit for 55](https://www.consilium.europa.eu/da/policies/green-deal/eu-plan-for-a-green-transition/) (forventes vedtaget i 2022/2023) | Fit for 55-pakken består af en række forslag om at revidere og ajourføre EU indsatser, så de stemmer med 55% målsætningen, herunder mål for VE (40%) og energieffektivisering (36%), en del forslag af betydning for transport, herunder nye krav om infrastruktur for alternativ transportenergi, samt reduktionsmål i EU ETS, indsatsfordeling og for LULUCF. | Denne pakke er så ny at det ikke er muligt endnu at sige noget om hvad den får af betydning for en kommune som Hjørring. Men nye krav får betydning  |
|  | Europæisk klimalov (2021) | Den fastsætter at der er klimaneutralitet i 2050. Derudover sætter den krav om:* At EU's udledning af drivhusgasser reduceres med 55 procent i 2030 i forhold til 1990.
* At andelen af vedvarende energi af EU’s energiforbrug øges med mindst 40-45 procent i 2030.
* At energieffektiviteten i EU øges med mindst 38-40 procent i 2030.

Kommissionen vil få hjælp af et nyt europæisk videnskabeligt rådgivende organ om klimaændringer, som klimaloven kræver oprettet til at yde uafhængig videnskabelig rådgivning og rapportere om EU's klimaforanstaltninger.[[1]](#footnote-2) | Dette er der arbejdet med både i nærværende klimahandlingsplan men også i Energiplanen fra 2021 |

# Nationale forpligtigelser og rammevilkår

Udover nedenstående liste er der en lang række love og bekendtgørelser som vi skal sikre og arbejde efter. En del af disse love betyder også at det i dag er svært at sætte klimakrav i miljøgodkendelser og sagsbehandling.

|  |  |  |  |
| --- | --- | --- | --- |
|  | **Aftale** | **Forpligtelser og mål** | **Betydning i Hjørring Kommune** |
| **Nationalt** | [Handlingsplan for klimasikring af Danmark](https://www.klimatilpasning.dk/media/1616447/klimahandlingsplanpd.pdf) (2012) (ny plan forventes i 2022) | Staten skal sørge for de bedst mulige rammer for kommunernes klimatilpasning samt reducere konsekvenserne af klimaforandringerne.  | I Hjørring Kommune fik vi den første Klimatilpasningsplan i 2014. Her begyndte vi at se på og arbejde med klimatilpasningen. Et arbejde som forsætter og med nærværende klimahandlingsplan bliver klimatilpasningsplanen opdateret efter de nyeste data og erfaringerne siden 2014 |
| [Energiaftale](https://kefm.dk/aftaler-og-politiske-udspil/energiaftalen) (2018) | 55% vedvarende energi i 2030 i det endelige energiforbrug, ingen brug af kul i elproduktion i 2030 og mindst 90% af fjernvarmebruget baseret på vedvarende energi i 2030. | Energiaftalen er der arbejdet med både regionalt – i Grøn Energi Nordjylland 2040 – og lokalt i Energiplan 2.0 |
| [Husdyrbrug loven](https://www.retsinformation.dk/eli/lta/2019/520) (2018) | Fastsætter regler for anvendelse af gødning, placering for nybyggeri af stalde til husdyr, lugt- og støjgener mv.  | Loven er den del af sagsbehandlingen på landbrugsområdet |
| [Planloven](https://www.retsinformation.dk/eli/lta/2018/287) (jf. ændring 1. feb. 2018) | Planlovens regler giver kommunerne muligheder for gennem fysisk planlægning at beskytte byer og kystområder imod oversvømmelse og erosion. Der er krav om udpegning af oversvømmelses- og erosionstruede områder i kommuneplanen. | Loven er en central del af sagsbehandlingen. Der er udpeget oversvømmelse og erosionstruede områder og der er indarbejdet [retningslinjer](https://hjorring.viewer.dkplan.niras.dk/plan/72#/26052) i den gældende kommuneplan fra 2021 |
| [Klimalov](https://www.retsinformation.dk/eli/lta/2020/965) (2020) | At sikre reduktion af udledningen af drivhusgasser med 70% i 2030 ift. 1990 og klimaneutralitet i 2050. | Dette arbejdes der med i nærværende klimahandlingsplan |
| Spildevandsselskabernes finansiering af klimatilpasning ([serviceniveaubekendtgørelsen](https://www.retsinformation.dk/eli/lta/2020/2276) og [omkostningsbekendtgørelsen](https://www.retsinformation.dk/eli/lta/2020/2275)) | Fra 1. januar 2021 skal det dokumenteres, at niveauet for klimatilpasningen er samfundsøkonomisk hensigtsmæssigt, når det fastsatte serviceniveau for spildevandsforsyningsselskabers håndtering af regnvand, går ud over et grundlæggende niveau. Læs mere her: <https://ens.dk/ansvarsomraader/vand/vandselskabers-klimatilpasning> Dette kan afgøre, hvilket serviceniveau kommunerne kan sætte for klimatilpasningsprojekter i kloakerede områder, hvis de skal finansiering over vandtaksterne. | Serviceniveauet er defineret i Hjørring Kommunes spildevandsplan. Arbejdet med at fastsætte nye serviceniveauer er en af de kommende opgaver som der mellem Hjørring Kommune og Hjørring Vandselskab skal samarbejdes om. Dette arbejde vil positivt styrke kommunens klimarobusthed i byerne. |
| [Klimaaftale om energi og industri](https://fm.dk/media/18085/klimaaftale-for-energi-og-industri-mv-2020.pdf) (2020) | Ligger an til etableringen af to energi øer inden 2030. Der afsættes midler til P2X og CO2 fangst. Der afsættes en pulje til elektrificering og energieffektivisering i industrien. Aftalen indeholder desuden en lempelse af afgifterne på grøn strøm til opvarmning, samt forhøjede afgifter på fossil varme samt støtte til udfasning af olie- og gasfyr.  | Aftalen har haft stor betydning i Hjørring Kommune hvad angår P2X og CO2 fangst. Der er flere store projekter på vej. Det er vigtigt at kommune følger med og kan give den nødvendige sagsbehandling og facilitering / sparring.I forhold til udfasning af olie- og gasfyr har det også stor betydning da Hjørring Kommune forsat har mange olie og gasfyr |
| [Grøn omstilling af vejtransporten](https://fm.dk/media/18511/aftale-om-groen-omstilling-af-vejtransporten_a.pdf) (2020) | Mere lempelig indfasning af registreringsafgift på elbiler og plug-in hybridbiler. Øgede afgifter på benzin og diesel. Mål om 1 mio. nul- og lavemissionsbiler i 2030 (30% af bilflåden). I praksis regulering til 820.400 nul og lavemissionsbiler.  | Den grønne omstilling af vejtransporten har betydning. Det er vigtigt vi følger med og er med til at sikre den grønne omstilling. Der er indarbejdet forskellige tiltag i denne sammenhæng i klimahandlingsplanen.  |
| [Ladestanderbekendtgørelsen](https://www.retsinformation.dk/eli/lta/2020/181) (2020) | Ladestanderbekendtgørelsen fastlægger krav til etablering af lade standere til elbiler ved en række nye og eksisterende bygningstyper. Kommunerne skal opfylde kravene for egne bygninger og sikre at de inkluderes i byggetilladelser for private bygninger. Reglerne fremgår bla af Bolig- og Planstyrelsens [Vejledning](https://bygningsreglementet.dk/Vejledninger/Andre_vejledninger/Vejledning/Vejledning-om-laderstander?Layout=ShowAll)’ | Bygningsmyndigheden har indarbejdet de lovpligtige krav i de byggetilladelser der meddeles.  Kommunens bygninger er også omfattet af ladestanderbekendtgørelsen. |
| [Minimumsmål for offentlige indkøb af renere køretøjer til vejtransport](https://www.retsinformation.dk/eli/lta/2021/1726)(2021) | Bekendtgørelsen implementerer EU’s Clean Vehicles direktiv om bla CO2-krav til lette og tunge køretøjer som anskaffes eller benyttes af offentlige myndigheder, herunder køb af lette nulemissions køretøjer fra 2026. Ifølge Miljøministeriet vil kravene dog allerede opnås som følge af de indgåede ‘[Klimasamarbejdsaftaler om grøn kollektiv trafi](https://www.trm.dk/publikationer/2020/klimasamarbejdsaftaler-om-groen-kollektiv-trafik)k’ mellem staten og en lang række kommuner fra juni 2020 og frem | Hjørring Kommune har som offentlig myndighed pligt til at afrapportere i forbindelse med offentlige indkøb af køretøjer, jf. EU´s direktiv 2019/1161 af 20. juni 2019 samt bekendtgørelse nr. 1726 af 26/08/2021 (bekendtgørelse om minimumsmål for offentlige indkøb af renere køretøjer til vejtransport). Bekendtgørelsen pålægger Hjørring Kommune at angive antallet af indkøbte renere køretøjer og øvrige køretøjer, men medfører ikke en forpligtigelse til at sikre, at hvert enkelt indkøb opfylder målene om renere køretøjer.Hjørring Kommune indrapporterer løbende i TED ved anskaffelse af nye køretøjer.  |
| [Udkast til AFI-lov - høringsudgave](https://www.ft.dk/samling/20211/almdel/TRU/bilag/45/2475800.pdf) (2021) | Den 1. april 2022 træder den såkaldte AFI-lov i kraft. Loven og tilhørende bkg. implementerer dele af EU’s AFI-direktiv og fastlægger rammer for kommunernes planlægning og udbud af lade infrastruktur. Vejledninger mv er på vej fra bl.a. Vejdirektoratet. | Der er indgået aftaler med en række lade operatører om opstilling af lade standere på kommunale arealer og vejarealer. Det er et område, som der løbende vil blive arbejdet med. |
| [Handlingsplan for cirkulær økonomi](https://mim.dk/miljoe/handlingsplan-for-cirkulaer-oekonomi/) (2021) | At øge genanvendelsen af affald til 55%, 60% og 65% i hhv. 2025, 2030 og 2035 jf. EU-krav. Alle offentlige indkøb skal være miljømærkede i 2030.  | At øge genanvendelsesprocenten arbejdes der hele tiden på og det er en del af denne klimahandlingsplan og vil blive en del af den nye affaldsplan |
| [Grøn omstilling af dansk landbrug](https://fm.dk/media/25302/aftale-om-groen-omstilling-af-dansk-landbrug_a.pdf) (2021) | Drivhusgasreduktion fra landbrugssektoren på 55-65% i 2030 ift. 1990. Størstedelen af reduktionen fra udviklingstiltag. Bl.a. udtag af 22.000 ha lavbundsjorder, hyppigere udslusning af svinegylle, brun bioraffinering og investeringer i nye teknologier. Flere penge til skovrejsning (kan også søges af kommuner).  | Vil få stor betydning i forhold til mange af de projekter som del af nærværende klimahandlingsplan Succesen vil afhænge af om jordejere finder at kompensationen er stor nok  |
| [Strategi for CO2 fangst og lagring](https://kefm.dk/Media/637750803072968157/Faktaark_Den%20samlede%20strategiske%20indsats%20for%20udbredelse%20af%20fangst%20og%20lagring%20af%20CO%E2%82%82_V02.pdf) (2021) | Tilskudspulje på 16 mia. kr. åbner for ansøgninger i 2022. GEUS-undersøgelse af potentielle lagerfaciliteter i Danmark. Etablere samarbejder om fangst, transport og anvendelse i København, Aarhus, Odense, Aalborg, Esbjerg og Fredericia og eventuelt andre større danske byer. | I Hjørring Kommune er vi ikke med i første runde. I efteråret 2022I efteråret udløses to puljer der vil blive søgt på:Fonden for retfærdig omstilling og fase 2 af Erhvervsfremmestyrelsens midler, begge dele i relation til kommende PTX-produktion og CO2 indfangning.Desuden bliver søgt et stort mio. beløb via Interreg, som kommunens selv er med i, hvor der er fokus på industrielle symbioser og kompetenceudvikling. |
| [Den danske CAP-plan](https://prodstoragehoeringspo.blob.core.windows.net/56b83694-00b7-41e8-a2aa-28f4f9415af4/Forslag%20til%20den%20danske%20CAP-plan%202023-27.pdf) (endnu ikke godkendt af EU, men forventes godkendt og implementeret fra 2023) | Flere puljer som kan søges af kommunen. Bl.a. kompensation til ejere af landbrugsarealer, der frivilligt har inkluderet deres jord i et grønt projekt der etableres af den lokale kommune eller Naturstyrelsen. Desuden støtte til natura 2000 skov.  | Vil få stor betydning i forhold til f.eks. udtagning af lavbundsjorde, MUFJO-projekter eller projekter i forhold til klimatilpasning som kræver landbrugsareal. Succesen vil afhænge af om jordejere finder at kompensationen er stor nok  |
| [Vandområdeplaner](https://mst.dk/natur-vand/vandmiljoe/vandomraadeplaner/vandomraadeplanerne-2021-2027/vandomraadeplanerne-2021-2027/) (i offentlig høring til juni 2022) | At sikre renere vand og bedre forhold i vandløb, søer, den kystnære del af havet (kystvande) og grundvand. I overensstemmelse med EU's vandrammedirektiv. | Denne 3 generation af vandplan kommer til at få betydning for arbejdet med vandmiljøet i Hjørring Kommune |
|  | Kommunens Landsforening – Fælles indkøbs strategi 2020-2024 | KL’s fælleskommunale indkøbsstrategi 2020-2024 sætter bl.a. fokus på forskellige aspekter af bæredygtighed. Strategien understøtter den kommunale sektors mulighed for at sætte fokus på og styrke bæredygtigt forbrug og indkøb. | Hjørring Kommune arbejder aktivt med implementering af den fælleskommunale indkøbsstrategi på forskellige niveauer i kommunen. Eksempelvis via Indkøbsafdelingens deltagelse i KL-strategigruppemøder, deltagelse i KL-møder omkring datadrevet bæredygtighed, Fælles Nordjysk samarbejde, tilslutning til SKI-forpligtende aftaler og samt ved konkret at stille krav i forbindelse med udbudsprocessen og lade bæredygtighed indgå i markedsdialog med potentielle leverandører. |

# Regionale forpligtigelser og rammevilkår

|  |  |  |  |
| --- | --- | --- | --- |
|  | **Aftale** | **Forpligtelser og mål** | **Betydning i Hjørring Kommune** |
|  | [Grøn Energi Nordjylland 2040](https://gronenerginordjylland.rn.dk/) | Alle 11 kommuner og regionen står bag initiativet Grøn Energi Nordjylland 2040, hvis mål er at Nordjylland skal være Danmarks grønne energi-region og være selvforsynende med vedvarende energi i 2040. | Hjørring Kommune var en med til at tage det oprindelige initiativ til at dette samarbejde. Arbejdet har haft stor betydning for udviklingen af energiområdet i Hjørring og i NordjyllandGrøn Energi Nordjylland 2040 er en del af det som vi står på og bygger videre på i nærværende klimahandlingsplan |
| **Regionalt** | [Masterplan for bæredygtig mobilitet i Nordjylland](https://rn.dk/regional-udvikling/mobilitet-og-infrastruktur/masterplan) | Kontaktudvalget i Nordjylland godkendte den 6. marts 2020 det forslag til ”Masterplan for Nordjylland – fælles om bæredygtig mobilitet”, som en administrativ mobilitetsgruppe havde fremsat. Masterplanen omfatter både en strategi- og en handlingsdel | Hjørring Kommune er med i arbejdet med at udforme masterplanen. Planen har betydning for arbejdet med mobilitet i Hjørring KommuneMasterplan for Bæredygtig Mobilitet i Nordjylland er en del af det som vi står på og bygger videre på i nærværende klimahandlingsplan |
| [Grøn strategi for NT](https://www.nordjyllandstrafikselskab.dk/media/groen_strategi_for_nt_2018.pdf) |  | Strategien har betydning for de udbud der foregår i NT regi og de valg der træffes der. Strategien har desuden betydning for den måde som der arbejdes med og ses på den kollektive trafik.Grøn Strategi for NT er en del af det som vi står på og bygger videre på i nærværende klimahandlingsplan |
| CCUS Nordjylland | **Private virksomheder og offentlige aktører går sammen i ambitiøst konsortium om Nordjyllands nye erhvervsfyrtårn. Målet er at skabe et helt nyt erhvervsområde på fangst, lagring og anvendelse af CO2. Danmarks Erhvervsfremmebestyrelse støtter udviklingen af det nordjyske erhvervsfyrtårn med 92,4 mio. kr. fra REACT-EU.**En officiel hjemmeside herom forventes lanceret den 1. april. | Hirtshals Havn er en del af dette fyrtårns projekt og Hjørring Kommune er med i Green Hub. Dette projekt vil få stor betydning for Hjørring kommuneDer var ca. 20 mio. Kr. til projekter i Hjørring Kommune |
| [Den Fælles Nordjyske Klimaambition](https://www.kl.dk/media/27227/den-faelles-nordjyske-klimaambition-2021-2023-kkr-nordjylland.pdf) | KKR Nord, Region Nordjylland og BRN har i fællesskab udgivet Den Fælles Nordjyske klimaambition, der fastsætter en række strategiske fokusområder for den nordjyske klimaindsats. I den tilhørende [videns pakke](https://www.kl.dk/media/27228/videnspakke-bilag-til-den-faelles-nordjyske-klimaambition.pdf) listes også en række internationale, nationale og regionale initiativer ’Aftaler & strategier’, ’Organisationer & netværk’ samt indsatser på klimaområdet. | Den fælles nordjyske klimaambition er en del af det som vi står på og bygger videre på i nærværende klimahandlingsplan. Hjørring Kommune har været og er del af mange af de projekter og initiativer som der nævnes i klimaambitionen |
|  | Green Hub Denmark | Green Hub Denmark er et offentligt-privat partnerskab, som arbejder med grøn innovation, bæredygtige forretningsmodeller, test og demonstration for at tackle klimaudfordringer. Partnerskabet bidrager til regeringens ambitiøse mål om at reducere CO2 udledningen med 70 procent samtidig med, at de er med til at tiltrække flere investeringer og skabe flere grønne jobs. Det bygger bro mellem virksomheder, forbrugere, forskere og myndigheder for sammen at skabe den bedste platform for grøn vækst i verdensklasse. | Hjørring Kommune deltager aktivt i Green Hub og der er allerede søgt projekter gennem Green Hub |
|  | Regional udviklingsstrategi 2020-2023 | Regionsrådet vedtog den 26. maj 2020 en ny Regional Udviklingsstrategi (RUS) for Nordjylland for perioden 2020-2023. RUS er afgørende for Nordjyllands udvikling, fordi den handler om alle nordjyders fremtid, og om hvordan regionen skal se ud i fremtiden. Strategien lægger den kurs, som Regionsrådet sammen med sine samarbejdspartnere vil følge mod målet om at skabe et kompetent og bæredygtigt Nordjylland, som er attraktivt for borgere, virksomheder og besøgende.RUS’ indsatsområder: Et sammenhængende Nordjylland* Et kompetent Nordjylland
* Et attraktivt og bæredygtigt Nordjylland

Hvert indsatsområde bærer hver især præg af klima og bæredygtighed. FN’s verdensmål for bæredygtig udvikling er desuden centrale fokuspunkter hele vejen igennem | Den regionale udviklingsstrategi er blandt andet grundlaget for Masterplan for mobilitet i Nordjylland. Den er også med til at sætte retningen i samarbejdet mellem Regionen og Kommunerne. I Hjørring har planen blandt andet indflydelse på den kollektive trafik og på uddannelsesinstitutionerne.  |

# Opsamling

I figuren nedenfor er de centrale rammebetingelser illustreret samlet fordelt på sektor, forvaltningsniveau og hvorvidt reguleringen har betydning for drivhusgasreduktion, tilpasning eller begge.



1. https://eur-lex.europa.eu/legal-content/DA/TXT/PDF/?uri=CELEX:32021R1119&from=DA [↑](#footnote-ref-2)